Den tidligere amerikanske præsident Barack Obama besøger Syddansk Universitet i Kolding 28. september.

Han skal mødes med studerende og folk fra erhvervslivet, og det er Foreningen Business Kolding, der står bag eventen.

Direktør Morten Bjørn Hansen ser frem til dagen.

- En af verdens mest karismatiske og vigtige ledere har sagt ja til at besøge os. Det er et ekstraordinært øjeblik for Kolding, siger han.

Ifølge ham kommer Obama kun til Danmark for at besøge Kolding.

Lukket for offentligheden

Obama skal være gæstetaler på SDU ved eventet, som er et samarbejde med Kolding Kommune og Business Kolding.

-Arrangementet er en unik mulighed for, at vi som regional spiller kan bakke op om en enestående begivenhed her i Region Syddanmark. Det er et arrangement, som på alle måder understøtter SDU’s strategiske mål om at være et internationalt universitet, siger Bjarne Graabech Sørensen, prorektor på SDU i en pressemeddelelse.

Arrangementer er for 200 studerende og øvrige inviterede gæster.

Det er lukket for offentligheden.

Har gæstet Danmark to gange

Obama var præsident fra 2009 til 2017. Som siddende præsident gæstede han Danmark to gange.

I september 2009 var han på lynvisit i forbindelse med Den Internationale Olympiske Komités (IOC) udvælgelse af OL-værtsby for 2016..